Sylvia Fedoruk

Sylvia Olga Fedoruk (Canora, Saskatchewan, Kanada, 1927ko maiatzaren 5a - Saskatoon, Saskatchewan, Kanada, 2012ko irailaren 26a) kanadar zientzialaria izan zen, fisikaria, irakaslea, politikaria, atleta eta curling jokalaria. Saskatchewaneko 17. gobernadoreordea izan zen.Athlete, scientist Sylvia Fedoruk dies at 85

Minbiziaren tratamendurako lehen kobalto 60 unitateak prestatu zituen taldeko kidea izan zen. 

 Bizitza 
Ukrainako etorkinen alaba. Ontarion bizi zelarik, irakasle batek zientzia-ikasketak egitera bultzatu zuen. 1949an Fisikako lizentziatura bat jaso zuen Saskatchewango Unibertsitatean, eta  1951n maistratasun bat. 

Atletismoan ibili zen gaztaroan.

 Ibilbidea 

 Zientzialari 
Sylvia Fedoruk Saskatchewango Unibertsitateko medikuntza-programan sartu zen. 35 urtez Saskatchewan Cancer Fondationeko (Minbiziaren Aurkako Saskatchewango Fundazioa) buru izan zen. Garai hartan, Fedoruk doktoreak Kobalto 60 unitatearen garapenean eta eskaneatzeko aurrenetako makina nuklearretako baten garapenean jardun zuen lanean. 

Saskatchewango Minbiziaren Klinikako fisikaria izan zen eta Saskatchewaneko Minbiziaren Klinikako Fisika Zerbitzuen zuzendaria. Saskatchewan Unibertsitatean onkologia irakasle eta fisikako kide elkartua izan zen. Munduko lehen kobalto 60 unitatea eta medikuntza nuklearra esploratzeko lehen makinetako bat garatzen parte hartu zuen.

Kanadako Energia Atomikoaren Kontrol Batzordeko lehen emakume kidea izan zen.

1986tik 1989ra Saskatchewango Unibertsitateko errektorea izan zen. Bera izan zen Saskatchewango Unibertsitatean postu hori bete zuen lehen emakumea.http://scaa.usask.ca/gallery/uofs_events/articles/1986.php Events in the History of the University of Saskatchewan

 Curling jokalari 
1971 eta 1972 artean Curling Kanadako Damen Elkarteko presidentea izan zen. 1986an, Kanadako Curling Ospearen Aretoan sartu zuten, eraikitzaile gisa, eta Saskatchewan-eko Merituaren Ordena eman zioten. 1961ean, lehen 'D' diamante txapelketa irabazi zuen Saskatchewaneko taldearentzat, hirugarren postuan.

 Aintzatespenak 
 1986an, Kanadako Curling Ospearen Aretoan sartu zuten.
 1986an Urteko Emakume izendatu zuen Kristau Emakume Gazteen Erakundeak (YWCA).
 1987an, Kanadako Ordenako Ofizial izendatu zuten.http://archive.gg.ca/honours/search-recherche/honours-desc.asp?lang=e&TypeID=orc&id=518 Governor General of Canada Archives
 Bere izeneko eskola dago Saskatoon herrian (Kanada).

 Erreferentziak 

 Kanpo estekak 

Kategoria:Kanadako fisikariak
Kategoria:Emakume fisikariak
Kategoria:Kanadako Ordenaren Ofizialak
Kategoria:Emakume zientzialariak
Kategoria:Emakume irakasleak
Kategoria:Emakume politikariak
Kategoria:Emakume atletak
Kategoria:Curling jokalariak